Užila som tabletku po
Dobry den pred 5 dňami som užila tabletku po. Dnes som dostala menštruáciu mam teraz svoju antikoncepciu vysadiť a ked my menstruacia skonci zase zacat uzivat ?
Dobrý deň
Ďakujeme za Vašu otázku
Vzhľadom na to, že neuvádzate názov núdzovej antikoncepcie ani hormonálnej antikoncepcie, ktorú užívate, neviem sa ku danej otázke s určitosťou vyjadriť. Poruchy menštruačného cyklu a menštruácia, ktorá sa objaví skôr alebo neskôr ako zvyčajne, patria medzi nežiadúce účinky núdzovej antikoncepcie. Taktiež môže byť po užití núdzovej antikoncepcie prítomné krvácanie, ktoré nesúvisí s menštruáciou. Z toho dôvodu odporúčam pokračovať v užívaní hormonálnej antikoncepcie ako zvyčajne. Súčasne sa však odporúča použiť ďalšiu spoľahlivú bariérovú metódu až do ďalšej menštruácie.
Prajem pekný zvyšok dňa
S pozdravom, PharmDr. Lucia Kubáňová